OpenLLM-France/wikimedia huggingface dataset:
# Sant-Armael

Sant-Armael :
| Ar maerdi. ||
| Anv gallek (ofisiel) | Saint-Armel |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Gwened |
| Kanton | Sine |
| Kod kumun | 56205 |
| Kod post | 56450 |
| Maer Amzer gefridi | Anne Tessier-Pétard Gwengolo 2021-2026 |
| Etrekumuniezh | Mor Bihan - Gwened Tolpad-kêrioù |
| Bro velestradurel | Bro Gwened |
| Lec'hienn Web | (fr)www.mairie-saint-armel.fr |
| Poblañsouriezh ||
| Poblañs | 877 ann. (2020) |
| Stankter | 110 ann./km² |
| Douaroniezh ||
| Daveennoù lec'hiañ | 47° 34′ 24″ Norzh 2° 42′ 34″ Kornôg / 47.5733333333, -2.70944444444 |
| Uhelderioù | kreiz-kêr : 10 m bihanañ 0 m — brasañ 17 m |
| Gorread | 7,95 km² |
| Sant-Armael ||
| kemmañ |
Sant-Armael a zo ur gumun eus Breizh e Kanton Sine e departamant ar Mor-Bihan.

## Douaroniezh

* Enez Taskon.
* Trezh "Sant-Armael".
* War aod Mor Bihan Gwened ha war lez al Lizieg emañ Sant-Armael.

## Dezougen

* War al linenn hent-houarn Surzhur Porzh-Noaloù, serret e 1938, edo Sant-Armael.

## Istor
### XIX$^{vet}$ kantved

* Krouet e voe ar gumun d'an 22 a viz Mae 1858 diwar ul lodenn eus kumun Sarzhav$^,$.

### XX$^{vet}$ kantved
#### Brezel-bed kentañ

* Mervel a reas 27 gwaz eus ar gumun abalamour d'ar brezel, da lâret eo 5,25 % eus he foblañs e 1911.

#### Eil brezel-bed

* Mervel a reas tri den ag ar gumun abalamour d'ar brezel.

## Monumantoù ha traoù heverk

* An iliz katolik.
* Iliz katolik Sant Armael.
* Ar velin.
* Melin-vor "Ludre".
* Monumant ar re varv, luc’hskeudenn. Dioueliet e voe d’an 31 a viz Eost 1924.

## Poblañs
### Emdroadur ar boblañs abaoe 1962

Niver a annezidi

## Gevelliñ

* An Cloigeann (Iwerzhon)

## Liammoù diavaez

* (br) Sant-Armael war lec'hienn Geobreizh

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 14
* ↑ (fr)Cassini - EHESS - Sant-Armael - Fichenn ar gumun
* ↑ (fr)Memorialgenweb
* ↑ (fr)Memorialgenweb
* ↑ (fr)52960 Memorial Genweb
* ↑ (fr)Université de Lille
# Rouantelezh Galiza

Rouantelezh Galiza ( e galizeg Reino de Galicia, pe Galiza) zo ur rouantelezh a voe krouet e kornôg Ledenez Iberia hag a badas eus ar Vvet kantved betek 1833.

## Sueved

C'hoarvezout a rae eus rouantelezh ar Sueved, krouet e 409 gant ar roue Hermerig e proviñs roman Gallaecia, ha Braga e oa ar gêr-benn; honnezh eo ar c'hentañ rouantelezh katolik ofisiel, ha mintañ a rae he moneiz adal 449.

## Vizigoted

Ar Vizigoted a renas enni etre 585 ha 711. Gwelet eo evel kalon ar rouantelezhioù kristen savet en hanternoz Ledenez Iberia bep ma'z ae war-raok ar Reconquista. Betek an XIIIvet kantved e oa ar rouantelezh-mañ e-kreiz ar rouantelezhioù kristen. Da-gentañ e voe hec'h-unan, goude e-barzh an hollad Galiza ha León.
En XIIvet kantved e voe gwanaet Rouantelezh Galiza pa voe rannet gant savidigezh ur rouantelezh nevez, rouantelezh Portugal. Kreñvaat a rae Rouantelezh Kastilha, pa ne oa da gentañ nemet ur gontelezh eus Rouantelezh Galiza, ha kreskiñ diwar gounit douaroù tennet digant Al-Andalus, ken na voe enteuzet Galiza e-barzh kurunenn Kastilha. Gant ar Rouaned katolik hag unvaniezh Kastilha hag Aragon e teuas fin an dizalc'hted hogen anv a veze atav eus Rouantelezh Galiza, betek 1833, pan eas da get dindan rejantelezh María Cristina de Borbón, Rouanez Spagn.
# Rouantelezh Galizia ha Lodomeria

Rouantelezh Galizia ha Lodomeria (alamaneg : Königreich Galizien und Lodomerien ; poloneg : królestwo Galicji i Lodomerii ; ukraineg : Королівство Галичини і Лодомерії korolivstvo Halychyny i Lodomeriyi) a oa ur stad istorel en Europa adalek 1772 betek 1918, dindan gwarez an tiegezh Habsbourg-Loren.
Savet e oa bet e dibenn an XVIII$^{vet}$ kantved pa voe rannet Polonia.
Lviv (en ukraineg ; Lemberg en alamaneg) e oa ar gêr-benn.
| Ardamezioù | Banniel |
| ██ Lec'hiadur e 1914 ||
# Rouantelezh Haiti

Rouantelezh Haiti ( Ini an Ayiti e kreoleg) zo ur rouantelezh savet gant Henri Christophe e dibenn Meurzh 1811 pa embannas bezañ ar roue Henri Iañ goude bout bet prezidant.
# Rouantelezh Etruria

Rouantelezh Etruria a oa ur rouantelezh en hanternoz Italia hag a oa bet krouet gant Napoleone Buonaparte e 1801 diwar zistruj Dugelezh-veur Toskana, hag a badas betek 1807. E Firenze edo ar gêr-benn. Dont a ra an anv eus Etruria, anv latin bro an Etrusked.

## Istor

E Feur-emglev San Ildefonso , ur feur-emglev kuzh e miz Here 1800, en devoa prometet ar C'honsul Napoleone Buonaparte krouiñ en Italia ur stad dindan ur priñs spagnol, rouantelezh Etruria, en eskemm ouzh daskor Louiziana gant Spagn. Dre c'hoap e voe lavaret « o devoa ar Vourboned eskemmet un impalaeriezh ouzh ur broviñs» gant o sinatur. Kadarnaet e voe kement-se e feuremglevioù Lunéville (9 C'hwevrer 1801) hag Aranjuez (21 Meurzh 1801).
Roet e voe kurunenn ar stad-se da Loeiz Iañ, mab pennhêr Ferdinando Iañ, dug Parma, a oa mab da roue Spagn. Mervel a reas Ferdinando en 1802, ha kemeret e voe e zouaroù gant Bro-C'hall, en desped d'al lezennoù hêrezh.
Ferdinando III Toskana, Dug-meur Toskana, a voe tennet e zouaroù digantañ, a voe troet en Rouantelezh Etruria, ha roet e voe dezhañ, evel digoll, douaroù arc'heskopti Salzburg en Aostria.
Pa varvas ar roue Loeiz Iañ en 1803 e teuas e bried Marie-Louise Etruria (merc'h da roue Spagn Carlos IV) da vout rejantez evit he mab Charlez-Loeiz Etruria.

## Rouaned Etruria

* Loeiz Iañ Etruria, 1801-1803
* Charlez-Loeiz Etruria, 1803-1807, anvet ivez Loeiz II Etruria gant istorourien zo ; en e lec'h e renas e vamm Marie-Louise de Bourbon, anvet ivez ar rouanez Marie-Louise abalamour d'ober ar c'hemmm gant an impalaerez Marie-Louise, eil pried Napoleone Buonaparte.

## Diwezh

E 1807 e tivizas Napoleone stagañ ar rouantelezh ouzh Bro-C'hall ha graet e voe tri departamant gall ganti : Arno, Méditerranée hag Ombrone.
# Rouantelezh Friz

Rouantelezh Friz, anvet ivez Magna Frisia pe Frisia Magna, a oa ur rouantelezh er pezh a zo an Izelvroioù ha norzh Alamagn hiziv. Krouet e voe war-dro 600 ha distrujet goude Emgann ar Boarn e 734 ha staget e voe neuze ouzh Impalaeriezh ar Garolingidi.

## Daveoù

* H. Halbertsma Frieslands Oudheid, 2000, ISBN 978-90-5345-167-0
* G. Verwey, Geschiedenis van Nederland, Amsterdam, 1995.
* P. Pentz e.o., Koningen van de Noordzee, 2003.
* J.J. Kalma e.o. Geschiedenis van Friesland, 1980.
# Rouantelezh Granada

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Rouantelezh Granada a vez graet eus :
* Taifa Granada (1013-1090), un "taifa', ur rouantelezh vihan, en Al-Andalus
* Emirelezh Granada (1238-1492), ur rouantelezh renet gant an Nazaried
* Rouantelezh Granada (Kurunenn Kastilha) (1492-1833), ul lodenn eus rouantelezh Spagn goude dibenn ar Reconquista gant armeoù Kastilha
* Rouantelezh Granada Nevez, un anv roet da lod eus an douaroù aloubet gant Spagnoliz e Suamerika, el lec'h m'emañ Kolombia bremañ, etre 1550 ha 1717.
# Rouantelezh Granada (Kurunenn Kastilha)

Rouantelezh Granada (1492-1833) a oa ur rouantelezh eus Kurunenn Kastilha goude Brezel Granada ha dibenn ar Reconquista gant armeoù Kastilha.
# Rouantelezh Gwynedd

       Ur pennad Gwynedd a zo ivez.

## Ar rouantelezh vrezhon

Gwynedd (distaget [ˈɡwɪnɛð]) a zo anv ur rouantelezh vrezhon gozh hag a oa bet aozet en Enez Vreizh er Vvet kantved war-lerc'h d'ar Romaned kuitaat an enez (e 410) hag a zo padet betek war-lerc'h ar bloavezh 1000. Emastenn a rae e gwalarn Kembre, etre ar stêrioù Dyfi ha Dyfrdwy, en-dro da venez ar Ouezva, ha betek war Enez Mon.
Diazezet e oa war douaroù ar pobloù brezhon Ordovices, Gangani, ha Deceangli, en ur vro anvet Venedotia e dihelloù roman. Etre ar Vvet hag an XIIIvet kantvet e voe kresket douaroù Gwynedd gant Enez Mon, hag an holl zouaroù en hanternoz Kembre, etre ar stêr Dyfi hag ar stêr Dyfrdwy, er biz

## Rannoù

* Perfeddwlad

## Amezeien

* Er gevred e oa Rouantelezh Powys.
* Er c'huzh-heol hag en hanternoz e oa Mor Iwerzhon (Môr Iwerddon e kembraeg)

## Roll Rouaned ha priñsed Gwynedd

* Cunedda Wledig ap Edern (c.450-c.460)
* Einion Yrth ap Cunedda (c.470-c.480)
* Cadwallon Lawhir (Dornhir) ap Einion (c.500-c.534)
* Maelgwn Gwynedd, pe Maelgwn Hir ap Cadwallon, (c.520-c.547)
* Rhun ap Maelgwn Gwynedd (war-dro 547-c.580)
* Beli ap Rhun (c. 580-c. 599)
* Iago ap Beli (war-dro 599-war-dro 613)
* Cadfan ap Iago (war-dro 613-war-dro 625)
* Cadwallon ap Cadfan (war-dro 620-634)
* Cadafael Cadomedd ap Cynfeddw (634-war-dro 655)
* Cadwaladr Fendigaid ap Cadwallon (war-dro 655-war-dro 682)
* Idwal Iwrch ap Cadwaladr (war-dro 682-war-dro 720)
* Rhodri Molwynog ap Idwal (war-dro 720-war-dro 754)
* Caradog ap Meirion (war-dro 754-war-dro 798)
* Cynan Dindaethwy ap Rhodri (war-dro 798-816)
* Hywel ap Rhodri Molwynog 814-825)
* Merfyn Frych ap Gwriad (825-844)
* Rhodri Mawr ap Merfyn (844-878)
* Anarawd ap Rhodri (878-916)
* Idwal Foel ab Anarawd (916-942)
* Hywel Dda ap Cadell (942-950)
* Iago ab Idwal (950-979)
* Ieuaf ab Idwal (950-969)
* Hywel ab Ieuaf (974-985)
* Cadwallon ab Ieuaf (985-986)
* Maredudd ab Owain (986-999)
* Cynan ap Hywel (Konan ap Hoel) (999-1005)
* Aeddan ap Blegywryd (1005-1018)
* Llywelyn ap Seisyll (1018-1023)
* Iago ab Idwal ap Meurig (1023-1039)
* Gruffydd ap Llywelyn (1039-1063)
* Bleddyn ap Cynfyn (1063-1075)
* Rhiwallon ap Cynfyn (1063-1070)
* Trahaearn ap Caradog (1075-1081)
* Gruffydd ap Cynan (1081-1137)
* Owain Gwynedd ap Gruffydd (1137-1170)
* Maelgwn ab Owain Gwynedd (1170-1173)
* Dafydd ab Owain Gwynedd (1170-1195) (yn y dwyrain)
* Rhodri ab Owain Gwynedd (1170-1190) (yn y gorllewin)
* Llywelyn Fawr ap Iorwerth (1195-1240)
* Dafydd ap Llywelyn (1240-1246)
* Llywelyn Ein Llyw Olaf ap Gruffydd (1246-1282)
* Owain Goch ap Gruffudd (1246-1255)
* Dafydd ap Gruffudd (1282-1283)

## Notennoù

* ↑ Davies, John, A History of Wales, Penguin, 1994, foundations of pgs 50-51, 54-55

## Pennadoù kar

* Kontelezh Gwynedd
# Rouantelezh Fes

« Rouantelezh Fes » a raed gwechall eus hanternoz Maroko adalek an VIII$^{vet}$ kantved betek mare Gwarez ar C'hallaoued hag ar Spagnoled, a voe boulc'het dre an Entente Cordiale (8 a viz Ebrel 1904) hag a voe ofisiel dre Emglev Fes (30 Meurzh 1912).
Bevennet e oa « rouantelezh Fes » gant ar Mor Kreizdouar en norzh, uhelennoù Angad hag Aljeria er reter, ar stêr Oum er-Rbia ha Menezioù Atlas er su, hag ar Meurvor Atlantel er c'hornôg. Ar Rif en e bezh a oa enni.
Gwech e voe an tiriad ur sultanelezh dizalc'h gant Fes da gêr-benn, gwech all e voe un is-rouantelezh e dalc'h an dierniezh a oa o ren war Varoko, ar gêr-benn o vezañ Marrakech neuze.
# Rouantelezh Gwent

* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.
Rouantelezh Gwent a oa ur rouantelezh vrezhon eus Kembre, war-dro ar VIvet hag XIvet kantved. E gevred ar vro edo, etre ar Stêr Gwy er reter, hag aber ar Severn er c'hreistez, ha rouantelezh Morgannwg (adal ma voe krouet, en VIIIvet kantved) er c'huzh-heol dezhi.
Rannet e oa Gwent etre daou gantrev:
* Gwent Is Coed
* Gwent Uwch Coed

## Rouaned Gwent
### Caer-Went

* Ynyr ap Dyfnwal ap Ednyfed ap Anwn - St Madrun ferch Gwerthefyr
* Iddon fab Ynyr Gwent (480 - 490)
* Caradog ap Ynyr
* Meurig ap Caradog - Dyfwn ferch Glywys
* Erbic ap Meurig ?

### Caer-Leon

* Anwn ap Macsen
* Tudwal ap Anwn
* Teithrin ap Tudwal
* Teithfallt ap Teithrin
* Tewdrig ap Teithfallt (490 – 493/517)
* Meurig ap Tewdrig (493/517 – 530–540)
* Athrwys ap Meurig (530–540 - 573)
* Frioc ap Meurig - Idnerth ap Meurig ?
* Ithel ap Athrwys ?
* Morgan Mawr ?
* Morgan Mwynfawr ? (-654)
* Anthres ap Morcant ? (654-663)
* Morgan Hael (- 715/730)
* Ithel ap Morgan Hael (710/715 - 735/740/745/755)
* Brochfael ap Rhys (-755), gor-ŵyr Morgan Mawr
* Ffernfael ap Ithel (755-774)
* Gwrgant ap Ffernfael (774-805)
* Artwyr ap Ffernfael (805-800/810?)
* Idwallon ap Gwrgant (805-842/848)
* Ithel ap Artwyr (842/848-848)
* Meurig ap Ithel (848-849)
* Meurig ap Arthfael Hen (849-874?)
* Ffernfael ap Meurig (874-880)
* Brochfael ap Meurig (880-920?)
* Arthfael ap Hywel (?-916/927?)
* Owain ap Hywel ap Rhys (927-930)
* Cadell ap Arthfael (930-942)
* Cadwgan ap Owain (930-949)
* Morgan Hen ap Owain (942-955)
* Nowy ap Gwriad ap Brochfael (955-970)
* Arthfael ap Nowy (970-983)
* Rhodri ap Elisedd ap Nowy (983-1015)
* Edwyn ap Gwriad (1015-1045), gor-ŵyr Gwriad ap Brochfael
* Meurig ap Hywel (1045-1055)
* Gruffudd ap Llywelyn (1055-1063)
* Cadwgan ap Meurig (1063-1074)
* Caradog ap Gruffudd (1074-1081)
* Iestyn ap Gwrgant (1081-1093)

## Pennad kar

* Gwent
# Sylvia Kristel

Sylvia Maria Kristel, ganet d'an 28 a viz Gwengolo 1952 hag aet da Anaon d'ar 17 a viz Here 2012, a oa un aktourez ha diskouezerez-c'hiz izelvroat. C'hoariet he deus en un 50 film bennak. Brudet e oa bet o c'hoari roll Emmanuelle e pemp film a-ziwar seizh eus an heuliad filmoù.

## Buhez

Butunerez daonet e oa-hi abaoe he 11 vloaz. Marvet eo da 60 vloaz gant ur c'hrign-bev eus ar skevent

## Oberennoù

* Sylvia Kristel ha Jean Arcelin, Nue, Pariz, Le Cherche midi, 2006, 352 p. (ISBN 2749107768, OCLC 78711939)
# Sylvie Kinigi

Sylvie Kinigi (ganet e 1952) zo ur bolitikourez tutsi eus Burundi, bet ministrez kentañ ha prezidantez ar vro.
Anvet e voe Kinigi da vinistrez kentañ Burundi gant Melchior Ndadaye d'an 10 a viz Gouere 1993. Dre ma oa hutu ar prezidant e tiskoueze hec'h anvidigezh ur c'hoant da sevel liammoù etre div genel ar vro. Torret e voe ar c'hoant-se gant lazhadeg Ndadaye ha 6 eus e vinistred gant soudarded d'an 21 a viz Here 1993. Kregiñ a reas neuze ur brezel diabarzh kriz etre Hutued ha Tutsied. Kinigi a gavas repu e kannati Bro-C'hall. Sevel a reas ur gouarnamant nevez ha mont da brezidantez en etrekarg d'ar 27 a viz Here.
E miz Genver 1994 e tivizas ar Parlamant envel Cyprien Ntaryamira, bet ministr al labourerezh-douar, da brezidant. Sylvie Kinigi a asantas d'an diviz-se ha dilezel he c'harg d'ar 5 a viz C'hwevrer.
g • ka • kePrezidanted Burundi :
* Michel Micombero · Jean-Baptiste Bagaza · Pierre Buyoya · Melchior Ndadaye · François Ngeze · Sylvie Kinigi · Cyprien Ntaryamira · Sylvestre Ntibantunganya · Pierre Buyoya · Domitien Ndayizeye · Pierre Nkurunziza  · Évariste Ndayishimiye ·
# Sylvie Rivoalen

Sylvie Rivoalen a zo ur ganerez vreizhat.

## Liamm diavaez

* Youtube: Sylvie Rivoalen o kanañ ur gavotenn gant he breur Christian e 2016
# Sylvia althaea

Sylvia althaea :
| Sylvia althaea, luc'hskeudennet e Faridabad (stad Haryana, India). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Sylviidae |
| Genad : | Sylvia |
| Anv skiantel ||
| Sylvia althaea Hume, 1878 ||
| D'ar vevoniezh e tenn ar pennad-mañ. ||
Sylvia althaea a zo ur spesad golvaneged eus ar c'herentiad Sylviidae.

## Annez

Kavout a reer ar spesad en un takad hag a ya eus Iran, kreisteiz Turkmenistan da hanternoz Pakistan ha kreiz Azia.

## Liammoù diavaez

* (en) Sylvia althaea war al lec'hienn BirdLife International.
* (en) Sylvia althaea war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Sylvia althaea.
a vo kavet e Wikimedia Commons.
# Sylvia minula

Sylvia minula :
| Sylvia minula, tresadenn gant Keulemans (1881). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Sylviidae |
| Genad : | Sylvia |
| Anv skiantel ||
| Sylvia minula Hume, 1873 ||
| D'ar vevoniezh e tenn ar pennad-mañ. ||
Sylvia minula a zo ur spesad golvaneged eus ar c'herentiad Sylviidae.

## Annez hag isspesadoù

Ar spesad a gaver an daou isspesad anezhañ :
* Sylvia minula margelanica, e hanternoz Sina,
* S. m. minula, eus kreisteiz Kazakstan da gornôg Sina.

## Liammoù diavaez

* (en) Sylvia minula war al lec'hienn BirdLife International.
* (en) Sylvia minula war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Sylvia minula.
a vo kavet e Wikimedia Commons.
# Sylvie

Sylvie zo un anv-badez gallek.

## Gerdarzh

Eus an anv latin Silvia, deuet eus Silvius, savet diwar silva: « koad, forest ».

## Adstummoù

* Silvia, Silvie, Sylvette, Sylvia
* Hag ivez Sylviane, Sylvianne, Sylvienne, Silviane, Silvianne, Silviana, Sylviana, ha Sylvaine.

## Yezhoù all

* Silvia, en italianeg
* Sylvia, e saozneg

## Tud

* Sylvie, aktourez
* Sylvie Vartan (ganet e 1944), kanerez c'hall a orin bulgar
* Sylvie Kinigi (ganet e 1952), prezidantez Burundi
* Sylvie Goulard (ganet e 1964 e Marseille), politikourez c'hall
* Sylvie Testud (ganet e 1971), aktourez c'hall.

## Lennegezh

* Sylvie (danevell), danevell c'hallek gant Gérard de Nerval, e 1853.
# Sylvia

Sylvia zo un anv-badez saoznek a gaver ivez er yezhoù nordek ha germanek.

## Gerdarzh

Eus an anv latin Silvia, deuet eus Silvius, savet diwar silva: « koad, forest ».

## Yezhoù all

* Sylvie, e galleg
* Silvia, en italianeg
* Sylwia, e poloneg

## Tud

* Sylvia Pankhurst (1882-1960), emsaverez saoz evit gwirioù ar merc'hed,
* Sylvia von Harden (1894-1963), barzhez ha kazetennerez alaman,
* Sylvia Plath, barzhez stadunanat,
* Sylvia Sidney, anv-micher Sophia Kosow (1910-1999) aktourez stadunanat,
* Sylvia Vrethammar, kanerez svedat,
* Sylvia Kristel (1952-2012), aktourez hag diskouerez-c'hiz izelvroat.

## Traoù all

* Ur genad evned, gwelout Devedig.
# Sylvie Jouan

Sylvie Jouan, ganet e 1958 ha marvet e miz Here 2010 e Roazhon, a oa levraouegerez e skol-veur Breizh-Uhel, hag unan eus izili oberiant Div Yezh. Desket he doa brezhoneg. Bet eo e-touez ar re o deus roet lañs d'ar fest Yaouank. Tri mab he deus bet hag o deus heuliet an hentenn divyezhek.
# Sylvia von Harden

Sylvia von Harden (ganet Sylvia Lehr, 28 a viz Meurzh 1894 e Hamburg – 4 a viz Even 1963 e Croxley Green), anvet ivez Sylvia von Halle, a oa ur varzhez hag ur gazetennerez alaman a labouras evit meur a gazetenn alaman ha saoz. Livet e voe he foltred gant Otto Dix.

## He buhez

Ganet e voe Sylvia Lehr hag e tibabas an anv von Harden Etre 1918 ha 1920 e skrivas pennadoù diwar-benn al lennegezh e Das junge Deutschland, hag e skrivas e Die Rote Erde etre 1919 ha 1923. Etre 1915 ha 1923 e kasas he buhez gant ar skrivagner Ferdinand Hartkopf. Ur mab o doe Er bloavezhioù 1920 edo o chom e Berlin, hag e lakaas embann daou levr barzhonegoù (e 1920 hag e 1927).
Livet e voe he foltred (titl : Ar gazetennerez Sylvia von Harden) gant Otto Dix e 1926 E 1959 e skrivas von Harden ur pennad anvet "Erinnerungen an Otto Dix" ("Eñvorennoù eus Otto Dix") ma tisplege istor an daolenn. Ur skouer eus al luskad anvet Neue Sachlichkeit eo an daolenn,. ha war ziskouez emañ hiziv an deiz e Kreizenn Georges Pompidou e Pariz.
E 1933 e kuitaas Alamagn hag ez eas da Vro-Saoz ma kendalc'has da skrivañ.

## Oberennoù

* (gant Leo Scherpenbach): Die Bücherkiste: Monatsschrift für Literatur, Graphik und Buchbesprechung. Munich: Bachmair 1919-1921 (adembannet gant Nendeln/Liechtenstein: Kraus 1977)
* Verworrene Städte (1920)
* Robespierre: Eine Novelle. (ca. 1924)
* Die italienische Gondel: Gedichte (1927)
* Das Leuchtturmmädchen von Longstone. 1958 (Jugendbuchreihe Silberstern Nr. 74)

## Notennoù

* ↑ West 2000, p. 166.
* 1 2 3 4 Jimenez and Banham 2001, p. 262.
* ↑ Ankum 1997, p. 191.
* ↑ Michalski 1994, p. 56.
* ↑ Jimenez and Banham 2001, p. 263.

## Daveoù

* Ankum, K. v. (1997). Women in the metropolis: Gender and modernity in Weimar culture. Weimar and now, 11. Berkeley: University of California Press. ISBN 0520204654
* Jiminez, J. B., & Banham, J. (2001). Dictionary of artists' models. London: Fitzroy Dearborn. ISBN 1579582338
* Michalski, Sergiusz (1994). New Objectivity. Köln: Benedikt Taschen. ISBN 3-8228-9650-0
* Ritchie, J. M. (2001). German-speaking exiles in Great Britain. Yearbook of the Research Centre for German and Austrian Exile Studies, 3. Amsterdam: Rodopi. ISBN 9042015373
* West, S. (2000). The visual arts in Germany 1890-1940: Utopia and despair. Manchester: Manchester University Press. ISBN 0719052785
# Sueglio

Sueglio zo ur gumun en Italia e Proviñs Lecco, e rannvro Lombardia.
# Sue Lyon

Suellyn Lyon, ganet d'an 10 a viz Gouhere 1946 hag aet da Anaon d'ar 26 a viz Kerzu 2019, a oa un aktourez stadunanat. Deraouet he doa evel top model pa oa-hi 13 vloaz. Goude-se e oa aet da aktourez. Dreistbrudet hag enoret he oa bet gant ur Golden Globe evit ar roll pennañ er film Lolita (1962). Gwelet he voe ivez er filmoù The Night of the Iguana (1964), 7 Women (1966), Tony Rome (1967), hag Evel Knievel (1971).

## Filmoù
### Sinema

| Bloavezh | Titl | Roll | Notenn(où) |
| 1962 | Lolita | Dolores "Lolita" Haze | Golden Globe Award for Most Promising Newcomer |
| 1964 | The Night of the Iguana | Charlotte Goodall | |
| 1966 | 7 Women | Emma Clark | |
| 1967 | The Flim-Flam Man | Bonnie Lee Packard | |
| 1967 | Tony Rome | Diana Pines | |
| 1969 | Arsenic and Old Lace | Elaine Harper | Film skinwel |
| 1969 | Four Rode Out | Myra Polsen | |
| 1970 | But I Don't Want to Get Married! | Laura | Film skinwel |
| 1971 | Evel Knievel | Linda | |
| 1973 | Murder in a Blue World | Ana Vernia | |
| 1973 | Tarot | Angela | |
| 1976 | Smash-Up on Interstate 5 | Burnsey | Film skinwel |
| 1976 | Crash! | Kim Denne | |
| 1977 | End of the World | Sylvia Boran | |
| 1977 | Don't Push, I'll Charge When I'm Ready | Wendy Sutherland | Film skinwel, sevenet e 1969 |
| 1978 | The Astral Factor | Darlene DeLong | |
| 1978 | Towing | Lynn | |
| 1980 | Alligator | NBC Newswoman | (roll diwezhañ) |

### Skinwel

| Bloavezh | Titl | Roll | Notenn(où) |
| 1959 | Letter to Loretta | Laurie | 1 lodenn ("Alien Love") evel Suellyn Lyon |
| 1969–1974 | Love, American Style | Barbara Eric Julie | 2 lodenn ("Love and the Extra Job/Love and the Flying Finletters/Love and the Golden Worm/Love and the Itchy Condition/Love and the Patrolperson", "Love and the Medium/Love and the Bed/Love and the High School Flop-Out") |
| 1970 | The Virginian | Belinda Ballard | 1 lodenn ("Experiment at New Life") |
| 1971 | Men at Law | Bunny Phillips | 1 lodenn ("Marathon") |
| 1971 | Night Gallery | Betsy | 1 lodenn ("The Boy Who Predicted Earthquakes/Miss Lovecraft Sent Me/The Hand of Borgus Weems/Phantom of What Opera?") |
| 1978 | Police Story | Caroline | 1 lodenn ("River of Promises") |
| 1978 | Fantasy Island | Jill Nolan | 1 lodenn ("Reunion/Anniversary") |

## Liammoù diavaez

* Sue Lyon war IMDb
# Suellacabras

Suellacabras zo ur gumun e Spagn, e Proviñs Soria, e kumuniezh emren Kastilha ha León.
# Sud-Ouest (Burkina Faso)

Sud-Ouest zo ur rannvro eus Burkina Faso.
g • ka • ke Rannvroioù Burkina Faso :
| Rannvroioù | Boucle du Mouhoun · Cascades · Centre · Centre-Est · Centre-Nord · Centre-Ouest · Centre-Sud · Est · Hauts-Bassins · Nord · Plateau-Central · Sahel · Sud-Ouest |
# Sudbrook (Sir Fynwy)

Sudbrook zo ur gêriadenn e Sir Fynwy, e gevred Kembre. N'eus anv kembraek ebet ganti. Emañ er reter da gêr Caldicot hag er gevred da Borth Sgiwed, war aod ar stêr Hafren.
Savet e voe ar gêriadenn, ar braz anezhi, en XIX$^{vet}$ kantved, da reiñ bod da vicherourien deuet da doullañ un tunel evit an hent-houarn dindan aber an Hafren. En amzer-se e veze graet "Southbrook" anezhi ivez.